**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  12 – 8 – 2024

**ΑΜΑΡΟΥΣΙΟΥ Αρ. Πρ.:** 213

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περ. Δ/νση Π. & Δ. Εκπ/σης Αττικής, Σχολικούς Συμβούλους Εκπ/σης της περιοχής ευθύνης του σωματείου μας, Δ. Ο. Ε., Συλλόγους Εκπ/κών Π. Ε. της χώρας, Ενώσεις Γονέων Αμαρουσίου, Κηφισιάς, Πεντέλης – Μελισσίων, Πεύκης – Λυκόβρυςσης, Ομοσπονδία Γονέων Αττικής, Α. Σ. Γ. Μ. Ε., ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: «Να ανακληθούν άμεσα οι σχεδιαζόμενες καταργήσεις – συγχωνεύσεις τμημάτων».**

**Το Δ. Σ. του Συλλόγου Εκπαιδευτικών Π. Ε. Αμαρουσίου εκφράζοντας την έντονη αγανάκτηση των εκπαιδευτικών – μελών του σωματείου μας ΚΑΤΑΓΓΕΛΛΕΙ και ΚΑΤΑΔΙΚΑΖΕΙ απερίφραστα, για άλλη μια φορά, τις απαράδεκτες και πρωτοφανείς τακτικές του ΥΠΑΙΘΑ και των υπηρεσιών του (Περιφερειακής Δ/νσης Πρ. & Δευτ. Εκπ/σης Αττικής – Διεύθυνσης Π. Ε. Β΄ Αθήνας κ.λπ.) σύμφωνα με τις οποίες επιχειρείται με εκφοβιστικές και τρομοκρατικές μεθόδους να μετατραπούν οι εκπαιδευτικοί από εργαζόμενοι – επιστήμονες σε άβουλα εκτελεστικά όργανα του ΥΠΑΙΘΑ και των υπηρεσιών του.**

Ενώ κοντεύει να συμπληρωθεί το πρώτο δεκαήμερο του Αυγούστου η Διεύθυνση Π. Ε. Β΄ Αθήνας συνεχίζει να δίνει «εντολές» μέσω μηνυμάτων ηλεκτρονικού ταχυδρομείου στις/στους Διευθύντριες/Διευθυντές των σχολείων και στις/στους Προϊστάμενες/-ους των Νηπιαγωγείων να «διορθώσουν» τα τμήματα που είχαν δημιουργήσει τον Ιούνιο. Η διόρθωση που ζητά η Δ/νση Π. Ε. Β΄ Αθήνας κατόπιν εντολών του ΥΠΑΙΘΑ είναι να αναιρεθεί η κατάτμηση των τμημάτων που είχε γίνει σύμφωνα με τη σχετική νομοθεσία λόγω αυξημένου αριθμού διαγνώσεων ή ακόμα και η κατάτμηση τμημάτων με περισσότερους των 25 μαθητών με στόχο να παραμείνουν μόνο 25αρια τμήματα ακόμα κι αν χρειαστεί να μετακινηθούν μαθητές σε όμορα σχολεία.

Η Διεύθυνση Π. Ε. Β΄ Αθήνας μεταφέρει στις/στους Διευθύντριες/Διευθυντές μια ευθύνη που δεν τους αναλογεί, οδηγώντας τους να συγχωνεύσουν και να καταργήσουν τμήματα που έχουν ήδη περάσει στο σύστημα χωρίς να υπάρχει διοικητική απόφαση για τη συγχώνευση τους.

Οι ενέργειες τις Διεύθυνσης Π. Ε. Β΄ Αθήνας οι οποίες είναι καταφανώς αντιεκπαιδευτικές και παράνομες έχουν σκοπό να υποβαθμίσουν την ποιότητα της παρεχόμενης εκπαίδευσης στο Δημόσιο Σχολείο, στηρίζονται στις αποφάσεις  του νέου Αναπληρωτή Περιφερειακού Διευθυντή Εκπαίδευσης Αττικής, ο οποίος ανακαλεί όλες τις αποφάσεις κατανομής τμημάτων λόγω φοίτησης μαθητών/-τριών με διαγνωσμένες αναπηρίες ή/και ειδικές εκπαιδευτικές ανάγκες και ειδικές μαθησιακές δυσκολίες για το διδακτικό́ έτος 2024 -2025 σε όλες τις Δ/νσεις Π. Ε. της Αττικής. Η απόφαση στηρίζεται σε εγκύκλιο (Φ.7/80483/Δ1/15-7-2024) του Γ.Γ. του ΥΠΑΙΘΑ ο οποίος παρανόμως παρερμηνεύει τη σχετική νομοθεσία.

Ο ένας στόχος είναι να μην υπάρχει καμιά επί πλέον στήριξη στα παιδιά με ειδικές εκπαιδευτικές ανάγκες (τμήματα με μειωμένο αριθμό παιδιών) και ο δεύτερος όλα τα τμήματα της Διεύθυνσης Π. Ε. Β΄ Αθήνας να λειτουργούν με τον ανώτατο αριθμό παιδιών στο τμήμα δηλαδή με 25 παιδιά, γι’ αυτό φτάνουν στο πρωτάκουστο να δίνουν εντολή να μετακινηθούν παιδιά στα όμορα σχολείο σε οποιαδήποτε τάξη κι αν φοιτούν, ακόμα κι αν αυτά φοιτούν στις Β΄, Γ΄, Δ΄, Ε΄ ή ΣΤ΄ Δημοτικού, όταν ο αριθμός είναι τέτοιος που επιβάλλει το σπάσιμο του τμήματος και τη δημιουργία ενός ακόμα.

Το ΥΠΑΙΘΑ, ο Αναπληρωτής Περιφερειακός Διευθυντής Πρωτοβάθμιας & Δευτεροβάθμιας Εκπαίδευσης Αττικής και κατ’ αντιστοιχία η Διεύθυνση Π. Ε. Β΄ Αθήνας βλέπουν τα παιδιά σαν αριθμούς που πρέπει να τα χωρέσουν» σε 25αδες. Κάποιο παιδί μπορεί 5 χρόνια να είναι σε μια τάξη σ’ ένα σχολείο και την έκτη χρονιά να μεταφερθεί σε άλλο σχολείο για να βγουν τα νούμερα, ενώ παιδιά που φοιτούν στη Β΄ τάξη του Δημοτικού χωρισμένα σε δύο τμήματα λόγω αυξημένου αριθμού διαγνώσεων (επτά διαγνώσεις), φέτος καλούνται να φοιτήσουν σε ένα τμήμα με μία/έναν μόνο εκπαιδευτικό παράλληλης στήριξης που θα κληθεί να έχει υπό την επίβλεψή του από δύο έως πέντε μαθητές/μαθήτριες με διάγνωση. Η ψυχολογία του παιδιού και ο οικογενειακός προγραμματισμός που διαλύονται δεν αφορούν το ΥΠΑΙΘΑ που βλέπει μόνο αλγόριθμους. Επιπρόσθετα η βαθιά αντιπαιδαγωγικές αυτές αποφάσεις αγνοούν και παραγράφουν πλήρως τις πραγματικές εκπαιδευτικές ανάγκες των μαθητών καθιστώντας αδύνατη σε πολλές περιπτώσεις την λειτουργία των πληθωρικών τμημάτων που δημιουργούν. Ταυτόχρονα διαλύει τον προγραμματισμό των σχολείων και νηπιαγωγείων, ενώ οι αποφάσεις αυτές συνεπάγονται και μετακινήσεις εκπαιδευτικών που πιθανόν θα κριθούν υπεράριθμοι και θα εξαναγκαστούν να αλλάξουν σχολείο.

Ο χρόνος που επέλεξε το ΥΠΑΙΘΑ να ειδοποιήσει τα σχολεία για τις επερχόμενες αλλαγές θεωρεί ότι δυσκολεύει εκπαιδευτικούς και γονείς να αντισταθούν στην σχεδιαζόμενη διάλυση.

Ο στόχος όμως είναι ένας και δεν μπορεί να κρυφτεί να βολευτούν τα σχολεία με τους διορισμούς σταγόνα στον ωκεανό που έγιναν, όταν βέβαια διορθωθούν τα λάθη επί λαθών που έκανε το υπουργείο και να χρειαστεί ο μικρότερος δυνατόν αριθμός αναπληρωτών.

Ο στόχος είναι οικονομία παντού οικονομία στην Παιδεία, οικονομία στην Υγεία οικονομία για το λαό και περίσσευμα πλούτου για την οικονομικά ολιγαρχία.

**Δηλώνουμε ότι τίποτα δεν μπορεί να μας αιφνιδιάσει.**

**Απαιτούμε** από τη Διεύθυνση Π. Ε. Β΄ Αθήνας να πάρει πίσω όλες τις συγχωνεύσεις

**Απαιτούμε** **να πάρει πίσω ο Αναπληρωτής Περιφερειακός Διευθυντής Εκπαίδευσης Αττικής την απόφασή του που ανακαλεί όλες τις αποφάσεις κατανομής τμημάτων, λόγω φοίτησης μαθητών/τριών με διαγνωσμένες αναπηρίες ή/και ειδικές εκπαιδευτικές ανάγκες και ειδικές μαθησιακές δυσκολίες ή χωρισμό τμημάτων με πάνω από 25 παιδιά και να μη μετακινηθεί κανένας/καμιά μαθητής/μαθήτρια σε όμορο σχολείο προκειμένου να σχηματιστούν 25αρια τμήματα, κατ’ αναλογία** **καλούμε τον Δ/ντή Π. Ε. Β΄ Αθήνας να αποσύρει άμεσα τις αποφάσεις του για καταργήσεις – συγχωνεύσεις τμημάτων στο παραπάνω πλαίσιο και οι οποίες αφορούν συγχωνεύσεις τμημάτων Δημοτικών σχολείων της περιοχής ευθύνης του σωματείου μας που αφορούν τμήματα Α – Β – Γ – Δ – Ε – ΣΤ τάξεων των Δημοτικών σχολείων της περιοχής ευθύνης του σωματείου μας.**

**Απαιτούμε** από τον Δ/ντή Π. Ε. Β΄ Αθήνας να εισηγηθεί θετικά σε όλα τα αιτήματα των σχολείων που θα καταθέσουν από Σεπτέμβρη αιτήματα κατατμήσεων και να σεβαστεί όλες τις πραγματικές εκπαιδευτικές ανάγκες, τις ιδιαιτερότητες των κακών υποδομών των σχολικών κτιρίων και αιθουσών που επιβάλλουν μείωση αριθμού μαθητών.

**Καλούμε τις/τους Διευθύντριες/Διευθυντές των σχολικών μονάδων να μην υποκύψουν στις πιέσεις και τις προφορικές εντολές, διότι η διαδικασία που τους εμπλέκουν είναι παράνομη. ΚΑΝΕΝΑΣ/ΚΑΜΙΑ ΔΙΕΥΘΥΝΤΡΙΑ/ΔΙΕΥΘΥΝΤΗΣ ΔΗΜΟΤΙΚΟΥ ΣΧΟΛΕΙΟΥ ΤΗΣ ΠΕΡΙΟΧΗΣ ΕΥΘΥΝΗΣ ΤΟΥ ΣΩΜΑΤΕΙΟΥ ΜΑΣ ΝΑ ΜΗΝ ΔΕΧΤΕΙ ΝΑ ΕΦΑΡΜΟΣΕΙ ΠΡΟΦΟΡΙΚΕΣ ΕΝΤΟΛΕΣ (τηλεφωνικές ή μέσω μηνυμάτων ηλεκτρονικού ταχυδρομείου) ΠΡΟΕΡΧΟΜΕΝΕΣ ΕΙΤΕ ΑΠΟ ΤΗΝ ΠΕΡΙΦΕΡΕΙΑΚΗ Δ/ΝΣΗ ΠΡ. & ΔΕΥΤ. ΕΚΠ/ΣΗΣ ΑΤΤΙΚΗΣ ΕΙΤΕ ΑΠΟ ΤΗΝ Δ/ΝΣΗ Π. Ε. Β΄ ΑΘΗΝΑΣ ΑΝΑΦΟΡΙΚΑ ΜΕ ΤΗΝ ΣΥΓΧΩΝΕΥΣΗ ΛΕΙΤΟΥΡΓΟΥΝΤΩΝ ΤΜΗΜΑΤΩΝ ΑΛΛΑ ΝΑ ΑΠΑΙΤΕΙ ΓΡΑΠΤΕΣ ΚΑΙ ΥΠΟΓΕΓΡΑΜΜΕΝΕΣ ΕΝΤΟΛΕΣ ΩΣΤΕ ΑΥΤΕΣ ΝΑ ΜΠΟΡΟΥΝ ΝΑ ΠΡΟΣΒΛΗΘΟΥΝ ΝΟΜΙΚΑ ΚΑΙ ΝΑ ΕΝΗΜΕΡΩΝΕΙ ΑΜΕΣΩΣ ΣΤΟ ΣΩΜΑΤΕΙΟ. ΓΙΑ ΟΛΑ ΤΑ ΠΑΡΑΠΑΝΩ ΤΟ Δ. Σ. ΤΟΥ ΣΥΛΛΟΓΟΥ ΕΚΠ/ΚΩΝ Π. Ε. ΑΜΑΡΟΥΣΙΟΥ ΠΑΡΕΧΕΙ ΠΛΗΡΗ ΣΥΝΔΙΚΑΛΙΣΤΙΚΗ ΚΑΙ ΝΟΜΙΚΗ ΚΑΛΥΨΗ ΣΤΑ ΜΕΛΗ ΤΟΥ.**

**Καλούμε:**

* το Δ. Σ. της ΔΟΕ να κινητοποιηθεί άμεσα και να αναλάβει όλες τις αναγκαίες πρωτοβουλίες για να μην περάσει η μεθόδευση του ΥΠΑΙΘΑ που περιστέλλει τα δικαιώματα των παιδιών με αναπηρίες ή/και ειδικές εκπαιδευτικές ανάγκες και ειδικές μαθησιακές δυσκολίες,
* να οργανώσει ΤΩΡΑ τον αγώνα για 15 παιδιά στο τμήμα,
* τους συλλόγους της Αττικής σε συντονισμένη δράση,
* τις Ενώσεις  συλλόγους γονέων και την Ομοσπονδία Γονέων σε κοινό αγώνα υπεράσπισης των μορφωτικών δικαιωμάτων των μαθητών μας.

**- Επιπρόσθετα καλούμε τις/τους Σχολικούς Συμβούλους – Αξιολογητές/αξιολογήτριες της περιοχής ευθύνης του σωματείου μας αλλά και τον Διευθυντή Π. Ε. Β΄ Αθήνας να πάρουν θέση σε σχέση με την παράνομη και αντιεκπαιδευτική ενέργεια του ΥΠΑΙΘΑ και όλων των φορέων του.**

